b"\n_START_ARTICLE_\nTupac Shakur\n_START_SECTION_\n\xc5\xbdivljenje\n_START_PARAGRAPH_\nKo se je Tupac rodil materi Alice Faye Williams (kasneje Afeni Shakur), mu je dala ime Lesane Parish Crooks, in ne Tupac Amaru. Njegov biolo\xc5\xa1ki o\xc4\x8de je bil Billy Garland. \xc5\xa0ele ko se je poro\xc4\x8dila z Mutulu Shakur-jem, ki je postal Tupacov o\xc4\x8dim, si je spremenila ime v Afeni Shakur. Mutulu je bil musliman in Shakur pomeni \xe2\x80\x9chvale\xc5\xbeen bogu\xe2\x80\x9d. Afeni je sinu spremenila ime leta 1972. Tupac Amaru je dobil ime po inkovskem poglavarju iz 16. stoletja. Drugi pomen Tupac Amaru pa je arabski in pomeni \xe2\x80\x9csijo\xc4\x8da se ka\xc4\x8da\xe2\x80\x9d._NEWLINE_Tupac ni nikoli spoznal svojega biolo\xc5\xa1kega o\xc4\x8deta. Neprestana borba in te\xc5\xbeave z zakonom so spremljale Tupaca \xc5\xbee od mladih let. Njegov o\xc4\x8dim Mutulu je bil preprodajalec drog in ko je bil Tupac star dve leti, je bil obsojen na \xc5\xa1est let zapora zaradi kraje avtomobila in umora, bil pa je tudi na FBI-jevem seznamu 10 najbolj iskanih ube\xc5\xbenikov. Tupac je bil mo\xc4\x8dno povezan tudi z \xc4\x8crnimi Panterji, saj je imela njegova mati v organizaciji visok polo\xc5\xbeaj, kot tudi njegov boter Elmer \xc2\xbbGeronimo\xc2\xab Pratt, ki je bil obto\xc5\xbeen umora, a so obto\xc5\xbebe kasneje ovrgli.Pri svojih 12 letih se je vpisal v Harlemski t. i.127th Street Ensemble, sestavljen iz \xc4\x8drnskih igralcev. Njegovo prvo veliko vlogo je odigral kot Travis v igri A Raisin in the Sun. Leta 1984 so se z dru\xc5\xbeino preselili v Baltimore, Maryland. Po dveh letih srednje \xc5\xa1ole se je prepisal na Baltimore School for the Arts-Baltimor\xc5\xa1ko \xc5\xa1olo za umetnosti, kjer je \xc5\xa1tudiral igranje, poezijo, jazz in balet. Igral je v raznih Shakespearovih dramah, ter tudi v vlogi Mi\xc5\xa1jega Kralja v Hresta\xc4\x8du. Junija 1988 se je Tupac zopet selil, tokrat na zahodno obalo ZDA, v Marin City, Kalifornijo, kjer je obiskoval Tamalpais High School. Za\xc4\x8del je obiskovati pouk poezije ki ga je vodila Leila Steinberg. Leta 1989 je Steinbergova organizirala koncert z Shakurjevo biv\xc5\xa1o skupino Strictly Dope. Koncert mu je omogo\xc4\x8dil, da je podpisal z Atron Gregory-jem ki ga je predstavil s skupino Digital Underground. Leta 1990 so ga najeli kot pomo\xc5\xbenega plesalca. Shakurjeva profesionalna kariera se je za\xc4\x8dela v zgodnjih 90'tih, ko se je prvi\xc4\x8d predstavil na pesmi Same Song z albuma skupine Digital Underground This is an EP Release. Zatem se je zopet pojavil na \xc5\xa1e eni plo\xc5\xa1\xc4\x8di iste skupine Sons Of The P. Later. Kmalu zatem je izdal svojo prvo plo\xc5\xa1\xc4\x8do 2Pacalypse Now. Sprva je imel te\xc5\xbeave s promoviranjem solo debija, a sta Ted Field in Tom Whalley, direktorja Interscope Records vendarle pristala in distributirala plo\xc5\xa1\xc4\x8do._NEWLINE_Shakur je prvi album posvetil te\xc5\xbeavam mladih Afroameri\xc4\x8danov, a so ga kritizirali zaradi ostrega jezika in prikaza nasilja policije in proti le-tej. Podpredsednik Dan Quayle je rekel da album \xc2\xbbnima kaj po\xc4\x8deti v na\xc5\xa1i dru\xc5\xbebi\xc2\xab. Njegov drugi album, Strictly 4 My N.I.G.G.A.Z. je bil izdan leta 1993. Plo\xc5\xa1\xc4\x8da je proizvedla dva velika hita, Keep Ya Head Up in I Get Around._NEWLINE_Pozno leta 1993 je Tupac ustanovil skupino Thug Life v kateri so bili Big Syke, Macadoshis, njegov polbrat Mopreme Shakur in Rated R. Skupina je izdala njihov prvi in edini album Thug Life: Volume 1 26. septembra 1994, album pa je postal zlat (500,000 izvodov). Tupac je na koncept Thug Life gledal kot na \xc5\xbeivljenjsko filozofijo ki je ne smemo vzeti dobesedno prevedeno (v ang. thug:kriminalec, nasilne\xc5\xbe)\n_START_SECTION_\nTe\xc5\xbeave z zakonom\n_START_PARAGRAPH_\nKo je za\xc4\x8del dobivati priznavanje in pozornost kot glasbenik in igralec, so je tudi za\xc4\x8detki konflikti z zakonom. Leta 1991 je vlo\xc5\xbeil 10 milijonov$ te\xc5\xbeko civilno to\xc5\xbebo proti Oaklandskem policijskem oddelku zaradi brutalnega pretepa dveh policistov, ker je nepravilno pre\xc4\x8dkal cesto. Pogodili so se za 42,000$._NEWLINE_Decembra leta 1993, so bili Shakur in \xc5\xa1e nekateri drugi obto\xc5\xbeeni spolne zlorabe neke \xc5\xbeenske v hotelski sobi. To\xc5\xbenica je izjavila, da je z Shakurjem najprej imela analni seks, ter da je Shakur nato vzpodbujal ostale da \xc5\xbeensko zlorabijo. Shakur je obto\xc5\xbebe ostro zanikal. Priznal je sicer, da je omenjeno \xc5\xbeensko poznal, ter da mu je v nekem klubu dan prej nudila oralni seks, potem pa sta od\xc5\xa1la v hotelsko sobo kjer sta imela spolni odnos, v katerega je privolila. Obto\xc5\xbebe so se pojavile, ko je ponovno obiskala njegovo sobo kjer se je zapletla v spolne dejavnosti z njegovimi \xc2\xbbprijatelji\xc2\xab\xc2\xa0in izjavila, da so jo mo\xc5\xa1ki, tudi Shakur takrat skupinsko posilili. Shakur je izjavil, da je zaspal kmalu zatem ko je \xc5\xbeenska pri\xc5\xa1la ter se zbudil k njenim obto\xc5\xbebam in gro\xc5\xbenjam s to\xc5\xbebo. Kasneje je rekel da mu je \xc5\xbeal da jo je pustil samo in ni \xc5\xbeelel da gre kdo v zapor, a hkrati ni hotel iti v zapor zaradi zlo\xc4\x8dina ki ga ni zagre\xc5\xa1il. Shakurja (in samo on) je bil obto\xc5\xbeen spolne zlorabe. Obsojen je bil na leto in pol zapora._NEWLINE_Leta 1994 je bil obsojen napada na biv\xc5\xa1ega zaposlenega ko je bil na snemanju nekega glasbenega spota. Obsojen je bil na 15 dni zaporne kazni, ob\xc4\x8dinsko delo ter denarno kazen 2000$. Kasneje tega leta se je za\xc4\x8del dobivati z Madonno, katera naj bi hotela tudi njegovega otroka. Hodila sta \xc5\xa1e nekaj \xc4\x8dasa, a so Shakurja prijatelji pregovorili, naj razmerje kon\xc4\x8da. Leta 1995 ke bil zopet na sodi\xc5\xa1\xc4\x8du, tokrat zaradi domnevnega streljanja leta 1992, ko je umrl \xc5\xa1estletni Qa'id Walker-Teal iz Marin City-ja. Otrok naj bil \xc5\xbertev streljanja med Shakurjevo ter rivalsko skupino, a so balisri\xc4\x8dni testi pokazali, da naboj ni pri\xc5\xa1el ne od Shakurjeve, niti iz pi\xc5\xa1tole njegovih ljudi. To\xc5\xbebe ni bilo, Shakur pa se je pogodil z dru\xc5\xbeino z zneskom med 300,000 in 500,000 $. Ko je odslu\xc5\xbeil del svoje kazni, je bil izpu\xc5\xa1\xc4\x8den pod var\xc5\xa1\xc4\x8dino. Petega aprila leta 1996, ko bil zopet obsojen na 120 dni zapora, ker naj bi kr\xc5\xa1il svojo pogojno kazen.\n_START_SECTION_\nStreljanje novembra 1994\n_START_PARAGRAPH_\n30. novembra 1994, dan pred razsodbo glede spolne zlorabe, so Shakurja oropali in ustrelili. Tistega dne je bil Shakur v snemalnem studiu Quad Recording Studios na Rimes Square-u na Manhattan-u, skupaj s svojim dobrim prijateljem Randy \xc2\xbbStretch\xc2\xab\xc2\xa0Walker-jem. Odpravljal se je do dvigala, ko sta pristopila dva mo\xc5\xa1ka ter ga prisilila da jima je izro\xc4\x8dil svoj nakit, za kakih 40,000$. Med tem je bil Shakur tudi ustreljen. Prejel je 5 strelov, enega skozi roko in stegno, dva v medno\xc5\xbeje in dva v glavo, vse to iz neposredne bli\xc5\xbeine. Ko sta mo\xc5\xa1ka zbe\xc5\xbeala, je Shakur, \xc5\xa1e vedno \xc5\xbeiv, od\xc5\xa1el v dvigalo ter se povzpel do studia. Tam so bili med drugimi Puff Daddy in Notorious B.I.G. Po Shakurjevih besedah so bili vsi pretreseni ko so ga videli, \xc5\xbeivega. Shakur je bil prepri\xc4\x8dan da sta za napad kriva prav Puff Daddy in Notorious B.I.G., ali pa da sta vedela da se pripravlja a ga nista posvarila da je v nevarnosti. Shakurja so odpeljali v bolni\xc5\xa1nico Bellevue Hospital, katero pa je zapustil le 3 ure po operaciji. Naslednjega dne je pri\xc5\xa1el na sodi\xc5\xa1\xc4\x8de v vozi\xc4\x8dku, spoznali so ga za krivega treh to\xc4\x8dk zlorabe, opro\xc5\xa1\xc4\x8den pa \xc5\xa1estih drugih, tudi sodomije.\n_START_SECTION_\nZaporna kazen\n_START_PARAGRAPH_\nShakur je svojo kazen za\xc4\x8del slu\xc5\xbeiti v Clinton Correctional Facility v New Yorku 14. februarja 1995. Tik preden je od\xc5\xa1el v zapor, je kon\xc4\x8dal svoj nov album Me Against the World, ki se je takoj povzpel na prvo mesto glasbenih lestvic, kjer je ostal 5 tednov. Plo\xc5\xa1\xc4\x8da je prodala 240.000 izvodov v prvem tednu, s \xc4\x8dimer je postavil nov rekord za solo mo\xc5\xa1ke hip hop izvajalce. Med prestajanjem kazni se je poro\xc4\x8dil s svojo dolgoletno punco, Keisho Morris, a sta se kasneje lo\xc4\x8dila. Ko je bil v zaporu, je Shakur prebral mnogo knjig raznih piscev, npr. dela Niccole Machiavellija, Sun Cujevo Umetnost vojne ter ostala politi\xc4\x8dno filozofska in strategijska dela. Napisal je tudi scenarij z naslovom Live 2 Tell._NEWLINE_Oktobra 1995 ke bil Shakurjev primer na prizivu, a zaradi vseh ostalih od\xc5\xa1kodnin in kazni ni mogel zbrati 1,4 milijona $ za var\xc5\xa1\xc4\x8dino. Po osmih mesecih njegove leto in pol do \xc5\xa1tiri leta in pol dolge kazni, je bil izpu\xc5\xa1\xc4\x8den po zaslugi direktorja zalo\xc5\xbebe Death Row Records Suge Knighta. Knight je pla\xc4\x8dal znesek 1,4 milijona dolarjev, v zameno pa bi Shakur moral za zalo\xc5\xbebo izdati tri albume.\n_START_SECTION_\nDeath Row Records\n_START_PARAGRAPH_\nPo izpustitvi iz Clinton Correctional Facility, se je Shakur takoj posvetil pisanju pesmi. Ustanovil je novo skupino Outlaw Immortalz. 13. februarja 1996 je Shakur izdal svoj \xc4\x8detrti solo album All Eyez on Me. To je bil dvojni album, s \xc4\x8dimer je odpla\xc4\x8dal dva od obljubljenih treh albumov za Death Row Records. Album se je prodal v ve\xc4\x8d kot 9 milijonih izvodov. Plo\xc5\xa1\xc4\x8da je bila nekoliko druga\xc4\x8dna od introspekcije na Me Against The World, a bila je velik uspeh. Shakur je nadaljeval snemanje \xc4\x8deprav je pri\xc5\xa1lo do te\xc5\xbeav pri zalo\xc5\xbebi, Dr. Dre je zapustil mesto glavnega producenta in ustanovil svojo zalo\xc5\xbebo Aftermath. Tupac je nadaljeval snemanje na stotine pesmi, katere so bile izdane na njegovih posthumnih albumih Still I Rise, Until the End of Time, Better Dayz in Pac's Life. 4. junija 1996 je skupaj z Outlawz-i izdal singl \xc2\xbbHit 'Em Up\xc2\xab, besedni napad na Notorious B.I.G.-a in ostale povezane z newyor\xc5\xa1ko zalo\xc5\xbebo Bad Boy. Pesem je le \xc5\xa1e poglobila tako ali tako sprti vzhod in zahod, ter rivalstvo med obema zalo\xc5\xbebama. 4. julija je imel nastop v House of blues z Outlawzi, Snoop Doggom in \xc5\xa1e nekaterimi. To je bil njegov zadnji nastop._NEWLINE_Ko je bil zaprt je bral dela Niccole Machiavellija, od kjer je tudi dobil navdih za svoj psevdonim \xc2\xbbMakaveli\xc2\xab. Pod tem imenom je izdal njegov zadnji album njegovega \xc5\xbeivljenja The Don Killuminati: The 7 Day Theory, ki pa je bil izdan 5. novembra 1996, torej dva meseca po njegovi smrti. Plo\xc5\xa1\xc4\x8da se mo\xc4\x8dno razlikuje od njegovih prej\xc5\xa1njih del, saj je veliko bolj mra\xc4\x8dna pa tudi prero\xc5\xa1ka, in je morda njegovo najbolj\xc5\xa1e delo. Shakur je vse pesmi na albumu napisal v vsega treh dneh, produkcija pa je trajala \xc5\xa1e naslednje \xc5\xa1tiri, torej skupaj sedem dni od koder ime. Shakur je imel na albumu popoln ustvarjalen vnos, od pesmi pa do naslovne slike, kjer je upodobljen na kri\xc5\xbeu ki simbolizira to, kako so ga mediji kri\xc5\xbeali. Plo\xc5\xa1\xc4\x8da se je takoj zavihtela na prvo mesto in v prvem tednu prodala 663.000 izvodov, skupno pa ve\xc4\x8d kot 7 milijonov v ZDA ter okoli 28 milijonov po svetu."